Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n edustajainhuoneen demokraattien johtaja Pelosi sanoi, -
että olisi parempi, jos Netanjahun puhe kongressissa peruttaisiin.
Hän korosti asian aiheuttaneen tyytymättömyyttä.
Israel ilmoittaa takavarikoivansa noin 100 milj. USA:n dollarin edestä -
vero- ja tullituloja, joita se kerää palestiinalaishallinnon puolesta.
Kymmenen aseellista palestiinalais- ryhmää tuomitsi yhdessä -
Egyptin päätöksen luokitella Hamasin aseellinen siipi terroristijärjestöksi.
USA:n demokraattien ja republikaanien kiista jatkuu.
Edustajainhuoneen puhemies Boehner republikaanipuolueesta -
oli kutsunut pääministeri Netanjahun puhumaan -
edustajainhuoneen ja senaatin yhteisistuntoon.
Netanjahu hyväksyi kutsun, vaikka asiasta ei neuvoteltu -
Valkoisen talon kanssa, mitä pidettiin protokollarikkeenä.
Ryhmä demokraattiedustajia -
aikoo jättää tulematta paikalle, kun Netanjahu puhuu.
Heistä puhe, joka keskittyy Iranin ja ääri-islamin uhkaan, -
voi vahingoittaa Obaman hallinnon pyrkimyksiä saada sopimus -
Iranin kanssa sen ydinaseohjelmasta.
Silti edustajainhuoneen demokraattien johtaja Nancy Pelosi -
sanoi harkitsevansa osallistumista Netanjahun puhetilaisuuteen, -
vaikka hän toivookin, ettei sitä pidetä.
Harkitsen vakavasti menemistä. Tarkoitan, että minä aion mennä.
Toivon yhä, ettei tilaisuutta pidetä.
Tämä on aiheuttanut levottomuutta. Mutta ei tässä ole kyse boikotista.
Jäsenet menevät tai eivät mene, kuten yleensäkin.
Kaikella kunnioituksella pääministeri Netanjahulle, -
hänet on otettu kahdesti vastaan kongressiin.
Vain Winston Churchill otettiin vastaan kolmesti, -
kerran toisen maailmansodan aikana. Isäni oli paikalla -
Marylandin edustajana 26.12.1941. Minulla on siitä kuva toimistossani.
Kyse ei ole siitä, etteikö olisi kunnioitusta, ihailua -
ja jopa kiintymystä pääministeriä kohtaan sekä vahvoja siteitä Israeliin.
Mutta tällä kertaa minusta olisi parempi, jos puhetta ei pidettäisi.
Useat edustajainhuoneen demokraattiedustajat tapasivat -
Israelin USA:n lähettilään, Ron Dermerin, -
ja ilmaisivat olevansa raivoissaan siitä, -
että Netanjahu vastasi myöntävästi puhemies Boehnerin kutsuun.
Dermer tapasi yksityisesti seitsemän demokraattien edustajaa, -
jotka ovat kaikki Israel-myönteisiä juutalaisia.
He anelivat Netanjahua siirtämään puhettaan -
tai valitsemaan toisen paikan pitää se kongressin sijaan.
Tapaamisen isäntä, edustaja Steve Israel, sanoi, että vielä on aikaa, -
ennen kuin Netanjahun puheen aikataulu päätetään lopullisesti.
Palestiinalaisten mukaan Israel taka- varikoi n. 100 milj. dollarin edestä -
vero- ja tullituloja, joita se kerää palestiinalaishallinnon puolesta.
Palestiinalaiset väittävät, että Israel siirtää varat vasta vaalien jälkeen.
Kuukausi sitten palestiinalaishallinto ilmoitti hakeneensa -
kansainväliseen rikostuomioistuimeen (ICC), eli palestiinalaiset voivat -
pyytää ICC:tä syyttämään israelilais- viranomaisia väitetyistä sotarikoksista.
Palestiinalaisten haettua ICC:hen Israel takavarikoi 127 milj. dollaria -
vero- ja tullituloina, joita se kerää palestiinalaishallinnon puolesta.
Päätöstä arvostelivat sekä USA että EU ja jopa Israelin presidentti Rivlin,-
joka sanoi, ettei teko ole Israelin eikä palestiinalaisten eduksi.
Vero- ja tullitulot kattavat noin 60 % -
palestiinalaishallinnon kuukausibudjetista, -
joka käytetään lähinnä kymmenientuhansien virkamiesten, -
kuten opettajien, hoitajien ja poliisien palkkoihin Länsirannalla ja Gazassa.
Asemiehen lukemassa lausunnossa -
10 aseellista palestiinalaisryhmää tuomitsi Egyptin päätöksen -
luokitella Hamasin aseellinen siipi terroristijärjestöksi.
Egyptiläinen oikeusistuin kielsi -
Hamasin aseellisen siiven eli Qassam-prikaatit.
Se oli linjassa sen kanssa, että presidentti Sisi -
on tehnyt tehoiskuja Muslimiveljeskuntaa vastaan.
Päätös sai Qassam-prikaateille lähei- sen lähteen sanomaan Egyptistä, -
joka on välittänyt aselepoja Israelin ja Hamasin välille, -
muun muassa kesällä Gazan 50 päivän sodan päättäneen tulitauon, -
että Egyptiin ei voida enää luottaa puolueettomana osapuolena.
Naamioituneen asemiehen lukemassa lausunnossa ne 10 ryhmää sanoivat, -
että he taistelevat vain Israelia vastaan, ja väittivät, etteivät he ole -
ikinä taistelleet Israelin ja palestiinalaisalueiden ulkopuolella.
Päätös, joka kuvaa vastarintaa ja Qassam-prikaateja terroristeiksi, -
on iso lahja sionistiviholliselle -
ja hyödyttää vain palestiinalaisten ja arabien vihollisia.
Torjumme epäreilun päätöksen, koska se on isku vastarinnan selkään.
Lupaamme arabialaiselle ja islamilaiselle kansallemme, -
että keskitymme vapauttamaan Jerusalemin ja al-Aksan.
Se on päätavoitteemme.
Qassam-prikaatien lisäksi lausunnon allekirjoitti Islamilainen jihad, -
Al-Aksan marttyyrien prikaatit, Pales- tiinan vapautuksen kansanrintama -
salafiryhmä Islamin miekat sekä viisi muuta palestiinalaisryhmää.
Tuhannet palestiinalaiset osallistuivat -
Hamasin joukkomielenosoitukseen myöhemmin sinä päivänä, -
kun Hamasin tiedottaja Zuhri vaati Egyptiä kumoamaan päätöksensä.
Olemme tänään täällä Rafahissa Egyptin rajalla.
Torjumme tämän päätöksen.
Sanomme tuomarille, joka antoi päätöksen: -
Et tehnyt ainoastaan virhettä.
Teit rikoksen palestiinalaisia ja sitä ennen Egyptiä vastaan.
Egyptin mukaan aseita salakuljetetaan Gazasta Pohjois-Siinaille, -
mistä ne päätyvät islamistien käsiin.
He taistelevat kaataakseen presidentti Sisin lännen tukeman hallituksen.
Gazaa vuodesta 2007 asti hallinnut Hamas on kiistänyt antavansa -
logistista, sotilaallista tai muuta apua Egyptiä vastaan taisteleville ryhmille.
Viime viikolla ISILin egyptiläishaara ilmoitti vastuunsa -
ainakin 30 egyptiläissotilaan ja -poliisin tappamisesta -
neljässä eri iskussa.
Jordanialaiset hävittäjät lähtivät tukikohdasta -
taistelemaan ISILiä vastaan Syyriaan ja Irakiin.
Jordanian armeija ilmoitti lisäävänsä iskuja ISILiä vastaan -
ja julkaisi lausunnon, että kymmeniä jordanialaisia hävittäjiä lähetettiin -
tuhoamaan ISIL-islamistien asevarastoja ja harjoitusleirejä.
Jordanian turvallisuuslähteen mukaan iskut osuivat kohteisiin -
Itä-Syyrian Deir al-Zorissa ja lähellä islamistien hallussa olevaa Raqqaa.
Voimannäytös seurasi ISILin julkaisemaa videota, -
jossa jordanialaispilotti poltettiin elävältä häkissä -
maastopukuisten islamistien katsellessa sivusta.
Tunteja videon julkaisun jälkeen Jordanian viranomaiset teloittivat -
kaksi al-Qaidan islamistia kuolemaantuomittujen osastolta, -
mukaan lukien naisen, joka oli yrittänyt itsemurhapommitusta -
ja jonka vapauttamista ISIL oli vaatinut.
USA:n lentokoneet liittyivät Jordanian ilmaiskutehtävään -
tarjoamaan tiedonhankinta-, tarkkailu-, tiedustelu- ja kohteenmääritystukea.
Kiitos seurasta!
Olen Jonathan Hessen. Shabat shalom! Nähdään maanantaina!
Suomennos: Maija Tuukkanen